FINALITZEN ELS TREBALL SUBVENCIONATS PEL FONS ESTRATÈGIC MUNICIPAL DE PREVENCIÓ D’INCENDIS I GESTIÓ FORESTAL 2024
11 de Octubre de 2024

Carcaixent

Continuant amb els treballs de prevenció previstos al Pla Local de Prevenció d'Incendis Forestals, en els últims dies s'han finalitzat les actuacions de prevenció que han estat subvencionades per la Conselleria de Medi Ambient, Infraestructures i Territori, en el marc del Fons Estratègic Municipal de Prevenció d'Incendis i Gestió Forestal durant l'any 2024.

Per a l'any 2024, l'Ajuntament de Carcaixent ha resultat beneficiari d'una ajuda per import d'11.450,56 €, què han estat destinats al manteniment del perímetre de protecció contra incendis forestals, en la confluència entre zona urbana i zona forestal. Els treballs han consistit principalment en el desbrossament, poda i gestió de residus generats en el perímetre de les urbanitzacions Els Amics, Puig Gros i el barri Tir de Colom, tot amb l'objectiu de reduir el risc d'incendi i, en cas de produir-se, facilitar la protecció de les persones i els seus béns, així com facilitar la seua extinció.

Els treballs han ajudat a reduir el risc d'incendi en una superfície de 4,5 hectàrees, i han complementat els treballs fets per les brigades agrícoles entre els mesos de juny a setembre.